Kindlasti saaks Reed läbi sääreluu väsimusmurru ja valu  kuidagimoodi mängitud. Aga ta ei taha. Kindlasti mängib tema tahtmatuses rolli ka plaan järgmisel hooajal Hispaania või Itaalia klubisse siirduda - ta ei soovi riskida võimalusega, et vigastus hea lepingu röövib. Kuid seda talle ette heita on imelik - tema olukorras mõtleks enamik mängumehi samamoodi. Kui tema asemel oleks näiteks Kristjan Kangur või Tanel Sokk, kiidaks igaüks takka, et edasise karjääri ja Eesti korvpalli huvides tuleks neil kiiresti end terveks ravida. Kui aga Travis Reed ütleb, et ei taha läbi  valu mängida, on Matici nägu vissis.